### 11.    Beslutning om frigivelse af rådighedsbeløb til opførelse af mamrelunde

**Åbent**

Sagsnr.: 326-2016-41153       J.nr.: 04.01.00           Dokumentnr.:
326-2016-283643

**Sagstype**

Beslutning.

**Resume og sagens baggrund**

På budget 2012 blev der afsat et rådighedsbeløb på i alt
200.000 kr. til opførelse af en række mamrelunde med det formål at etablere
udendørs opholdsmuligheder for alkoholikere.

Projektet er efterfølgende ikke blevet realiseret og
rådighedsbeløbet er blevet oveført mellem budgetårene frem til nu.

På Kommunalbestyrelsens møde den 29. juni 2016 blev det i
forbindelse med en generel revurdering af rådighedsbeløb besluttet at fastholde
rådighedsbeløbet på 200.000 kr. til mamrelunde. Rådighedsbeløbet søges nu
frigivet.

**Indstillinger**

Direktøren indstiller,

1. at der gives en
anlægsbevilling på i alt 200.000 kr. til etablering af en række mamrelunde
finansieret af det afsatte rådighedsbeløb,

2. at en del af
anlægsbevillingen prioriteres til etablering af en mamrelund på [adresse], og

3. at der
igangsættes en vurdering af yderligere placeringsmuligheder forskellige steder
i kommunen.

**Behandling**

Teknik -og Miljøudvalget, Økonomiudvalget,
Kommunalbestyrelsen.

**Sagsfremstilling**

På budget 2012 blev der afsat et rådighedsbeløb på i alt
200.000 kr. til et projekt vedrørende opførelse af en række mamrelunde.
Projektet er efterfølgende ikke blevet realiseret og rådighedsbeløbet er blevet
oveført mellem budgetårene frem til nu.

På Kommunalbestyrelsens møde den 29. juni 2016 blev det i
forbindelse med en generel revurdering af rådighedsbeløb besluttet at fastholde
rådighedsbeløbet på 200.000 kr. til mamrelunde. Beløbet søges nu frigivet.

Det oprindelige formål med projektet var at etablere en
række mamrelunde forskellige steder i kommunen med henblik på at skabe udendørs
opholdsmuligheder for alkoholikere. Tanken med projektet var på den måde at
trække alkoholikere og eventuelt andre misbrugere lidt væk fra steder, hvor de
vil kunne opleves som generende, for eksempel ved dagligvarebutikker og
lignende.

Kommunen har den 23. juli 2016 modtaget en ansøgning fra
Fonden Reersø Havn, om opstilling af en mamrelund ved legepladsen på [adresse]
havn.

Fonden ønsker ikke, at mamrelunden på [adresse] skal
benyttes som opholdssted for alkoholikere eller samlingssted for misbrugere.
Fonden tilbyder Kalundborg Kommune en plads til en mamrelund ved legepladsen,
hvor forældre med børn, børnehaver og børnehaveklasser med flere vil kunne nyde
deres mad og drikke.

På baggrund af ansøgningen fra Fonden Reersø Havn, skal
der tages stilling til, om rådighedsbeløbet vil kunne bruges til det beskrevne
formål, og om der i givet fald skal prioriteres et beløb til en mamrelund på
[adresse].

Udover henvendelsen fra Fonden Reersø Havn er der ikke i
perioden efter fastlæggelsen af Budget 2012 indkommet andre ansøgninger om
opstilling af mamrelunde. Hvis det prioriteres, at etablere en mamrelund på
[adresse], vil der derudover være et resterende beløb, der dækker det
umiddelbare behov for resten af kommunen.

*Anvendelse af det resterende beløb:*

Der er tidligere opstillet 2 mamrelunde: en på [adresse]
samt en i [adresse], finansieret af konto for udvendig vedligeholdelse. På
baggrund af etableringsomkostningerne hertil anslås det, at der kan opstilles
mamrelunde på 4-5 lokaliteter indenfor det resterende rådighedsbeløb. Det
vurderes, at disse 4-5 lokaliteter dækker behovet. Der arbejdes derfor videre
med at finde egnede placeringer hertil.

Teknik- og Miljøudvalget har på sit møde den 9. juni 2016
ønsket at blive inddraget i placeringen af et antal mamrelunde. Der har
tidligere været udpeget en række lokaliteter i Kalundborg midtby. Det foreslås,
at disse tidligere udpegede lokaliteter revurderes. Et nyt forslag til placeringer
forelægges til prioritering i Teknik -og Miljøudvalget i løbet af efteråret
2016.

**Økonomiske konsekvenser**

Der gives en anlægsbevilling på i alt 200.000 kr. til
etablering mamrelunde i Kalundborg Kommune. Økonomichefen bemærker, at
rådighedsbeløbet til mamrelunde herefter udgør 0 kr.